**UPUTE ZA NACIONALNE ŠPORTSKE SAVEZE**

**Prijava učenika koji se upisuju u odjele za športaše (vrijedi za ljetni i jesenski upisni rok)**

|  |  |
| --- | --- |
| Opis postupaka  | Datum  |
| Kandidati koji se upisuju u razredne odjele za športaše iskazuju interes za upis u razredne odjele za športaše u NISpuSŠ-u  | 25.-31.5.2017.  |
| Središnji državni ured za šport šalje nerangirane liste kandidata po športovima nacionalnim športskim savezima u svrhu izrade rang-lista po športovima  | 1.6.2017.  |
| Nacionalni športski savezi izrađuju preliminarne rang-liste prijavljenih kandidata prema kriterijima športske uspješnosti  | 2.-12.6.2017.  |
| Nacionalni športski savezi službeno objavljuju preliminarne rang-liste na naslovnicama svojih mrežnih stranica kako bi kandidati mogli upozoriti na moguće pogreške prije objavljivanja konačne rang-liste  | 13.6.2017.  |
| Prigovor kandidata na pogreške (pogrešno upisani podaci, neupisani podaci…) Nacionalni športski savezi ispravljaju rang-liste  | 13.-19.6.2017.  |
| Nacionalni športski savezi službeno objavljuju konačne rang-liste na naslovnici svojih mrežnih stranica te ih dostavljaju Središnjem državnom uredu za šport | 20.6.2017.  |
| Unos zaprimljenih rang-lista u NISpuSŠ te dodjeljivanje bodova kandidatima na temelju algoritma  | 20.-23.6. 2017.  |

* Središnji državni ured šalje nerangiranu listu svih učenika koji su se prijavili za upis u razredna odjeljenja nacionalnom športskom savezu 1. lipnja 2017.
* Nacionalni športski savez izrađuje preliminarnu rang-listu prijavljenih kandidata prema kriterijima športske uspješnosti do 12. lipnja 2017.
* Nacionalni športski savez objavljuje na svojoj mrežnoj stranici popunjen Obrazac kriterija športske uspješnosti i preliminarnu rang-listu kandidata 13. lipnja 2017. kako bi kandidati mogli upozoriti na moguće pogreške prije objavljivanja konačne rang-liste 20. lipnja 2017.
* Kandidati svoje prigovore upućuju nacionalnom športskom savezu koji po potrebi ispravljaju rang-liste do 19. lipnja 2017.
* Nacionalni športski savez službeno objavljuje konačnu rang-listu na naslovnici svoje mrežne stranice 20. lipnja 2017.
* Obrazac kriterija športske uspješnosti i konačnu rang listu nacionalni športski savez obavezno dostavlja Središnjem državnom uredu u jednakom formatu (excel tablica) u kojem su je dobili od Središnjeg državnog ureda, u elektronskom obliku na adresu skolski-sport@sdus.hr 20. lipnja 2017.
* Obrazac kriterija športske uspješnosti te konačnu rang-listu kandidata treba dostaviti Središnjem državnom uredu i u tiskanom obliku. Tiskani Obrazac kriterija športske uspješnosti i rang-liste trebaju biti ovjerene i potpisane od strane ovlaštene osobe saveza, a treba ih dostaviti poštom na sljedeću adresu: Središnji državni ured za šport, *Donje Svetice 38*, *10 000 Zagreb*
* Nacionalni športski savez treba dostaviti Središnjem državnom uredu u elektronskom i tiskanom obliku popunjeni Obrazac kriterija športske uspješnosti i rang-listu i u slučaju da nema kandidata za upis u razredne odjele za športaše (nije ga rangirao).

**Upute za popunjavanje tablice kriterija športske uspješnosti:**

* Kriterije u tablicu unijeti prema redoslijedu njihove važnosti, s najvažnijima na vrhu tablice, a najmanje važnima na dnu tablice
* U stupcu „Opis kriterija“ sažeto ali jasno opisati kriterije kojima se određuje športska uspješnost prijavljenih kandidata
* Tablicu popuniti samo s onoliko kriterija koliko Savez odredi (počevši od prvoga), a preostala mjesta za unos ostaviti prazna.

**Upute za popunjavanje tablice rang-liste kandidata:**

* Rang-lista je jedinstvena u smislu da se na njoj zajedno nalaze ženski i muški kandidati
* Pored svakog kandidata u stupac „Rang“ upisati mjesto koje zauzima na rang listi (npr. ako se na nerangiranoj listi nalazi 10 športaša svakome mora biti pridružen jedan broj od 1 do 10 tako da broj 1 označava najuspješnijeg, a broj 10 posljednjeg športaša na ljestvici ukupnog poretka)
* U stupcu „Temelj rangiranja kandidata“ navesti redne brojeve kriterija iz tablice *Kriteriji športske uspješnosti Saveza* koje je kandidat zadovoljio i temeljem kojih ostvaruje svoj položaj na rang-listi. Ako je kandidat zadovoljio više kriterija potrebno ih je navesti sve
* **Redoslijed kandidata koje Središnji državni ured dostavi nacionalnom športskom savezu u nerangiranim listama ne smije se mijenjati.**